Slide Away

«Slide Away», երգ՝ ձայնագրված ամերիկացի երգչուհի Մայլի Սայրուսի կողմից։ Որպես սինգլ թողարկվել է 2019 թվականի օգոստոսի 16-ին RCA Records լեյբլում։

Պատմություն  
«Slide Away» սինգլը ունի 3 րոպե և 53 վայրկյան տևողություն։ Երգը գրել է Մայլի Սայրուսը ամերիկացի երաժիշտ Էնդրյու Ուայեթի և ֆինն երգչուհի Ալմայի հետ։
Թրեքում համադրվում են «snappy» ռիթմի «հիփ հոփ ոճի հարվածները, կիթառը, արագ լարային գործիքները և բազմաշերտ սեմփլները»։ Երգի գործիքավորումը համեմատել են 1990-ականների բրիտանական երաժշտության հետ, «երբ բոլորը նվագում էին jet ժանրերում՝ սեմփլներով», ներառյալ՝ «Tender» (Blur) և «Bitter Sweet Symphony» (the Verve) երգերը։ Ինչը հստակ հակադրություն է կազմում՝ «Սայրուսի վերջին երեք երգերի»՝ Bangerz (2013), Miley Cyrus & Her Dead Petz (2015) և Younger Now (2017)  հնչողության հետ։

Լիրիկան բնութագրվում է որպես «շատ ավելի ինտրոսպեկտիվ [և] մռայլ», քան «ֆան» թրեքները, որոնք թողարկվել են նրա ապագա She Is Miley Cyrus (2019) ալբոմից։ Երգի թողարկումը կապում են Սայրուսի և իր ամուսնու՝ Լիամ Հեմսվորթի հետ բաժանումով, որի մասին հայտարարվել էր 2019 թվականի օգոստոսի 11-ին։ Համարվում է, որ «move on, we’re not seventeen / I’m not who I used to be» («շարժվիր, մենք 17-ամյա չենք / Ես այն չեմ, ինչ եղել եմ առաջ») տողում ակնարկվում է նրանց առաջին հանդիպումը Վերջին երգը (2010) ֆիլմի նկարահանումների ժամանակ, իսկ՝ «so won’t you slide away / back to the ocean, I’ll go back to the city lights» («այնպես որ դուք տեղից չեք շարժվի/ հետ օվկիանոսի մոտ, ես կվերադառնամ քաղաքային լույսերի հետ») տողը, իբրև թե շոշափում է նրանց աշխարհի տարբեր կողմերում գտնվելու հարցը (Սայրուսի Լոս Անջելեսում գտնվելը և Հեմսվորթի՝ Ավստրալիայում սերֆինգով զբաղվելը) բաժանման մասին հայտարարությունից հետո։

Արձագանքներ 
Ստեղծագործությունը, հիմնականում դրական է ընդունվել երաժշտական մասնագետների և տեսաբանների կողմից։
Բոնի Շթիրնբերգը՝ Billboard ամսագրից, բնութագրել է երգը որպես «էմոցիոնալ ինքնառեֆլեքսի երեք ու կես րոպե, որը, թվում է, արտացոլում է դրամաներն իր անձնական կյանքում»։ Բրիտանի Վինսենթը MTV News-ից մեկնաբանել է, որ «դժվար է բացառել վիշտը»՝ լիրիկայի ընկալով համատեքստում, բայց դրական է արձագանքել՝ «հնչողության գեղեցկության» վերաբերյալ։ Քրեյգ Ջենքինսը՝ Vulture ամսագրից գրել է, որ երգի տեքստը  «զուտ նրա համար է, որպեսզի իմանանք, թե ինչպես քչացնել կորուստները և առաջ շարժվել», և հրաժարվել «վրեժխնդիր կամ բուլվարային» լինելուց և որ այդպիսի ձայնագրությունը «համապատասխանում է Սայրուսի ձայնին», «դրդելով նրան, բայց չճնշելով»։
Vulture ամսագրի տվյալներով երգը սեպտեմբերին ներառվել է տարվա լավագույն երգերի «Best Songs of 2019 (So Far)» ցանկի մեջ։

Երաժշտական տեսահոլովակ 
Պաշտոնական լիրիք տեսահոլովակը թողարկվել 2019 թվականի օգոստոսի 16-ին երգչուհու You Tube-ի կայքէջով։
«Slide Away» երգի պաշտոնական տեսահոլովակը, որ նկարահանել է Ալեքսանդր Մուրսը, թողարկվել է 2019 թվականի սեպտեմբերի 6-ին։

Համերգային կատարումներ 
Սայրուսը կատարել է «Slide Away» երգը MTV Video Music Awards մրցանակաբաշխության ժամանակ, որն անցկացվել է օգոստոսի 26-ին Նյու Ջերսի նահանգի Նյուարք քաղաքում, սակայն ավելի վաղ՝ հուլիսին նա ասել էր, որ այդտեղ չի երգելու։ Բայց ելույթները հաջող են անցել և ստացել են քննադատների բարձր գնահատականները։

Ձայնագրման մասնակիցներ 
Ըստ Tidal ամսագրի տվյալների։
 Մայլի Սայրուս — վոկալ, համահեղինակ
 Բրենդոն Բոսթ — ձայնային ինժեների օգնական
 Mike Will Made It — պրոդյուսեր, համահեղինակ
 Թոմ Էլմհիրսթ — միքսացման ձայնային ինժեներ
 Դեյվ Քաթչ — մասթերինգ ինժեներ
 Ալմա — համահեղինակ
 Յակոբ Մանք — ինժեներ
 Էնդրյու Ուայաթ — պրոդյուսեր, համահեղինակ

Հիթ-շքերթներ

Հավաստագրեր

Թողարկման պատմություն

Ծանոթագրություններ

Արտաքին հղումներ 
  (ավելի քան 10 մլն դիտում)
 

Մայլի Սայրուսի երգեր